**Информационен бюлетин на Съвета по международни счетоводни стандарти (IASB) – януари 2022 г.**

Настоящият бюлетин на Съвета по международни счетоводни стандарти (IASB) представя предварителните решения на Съвета. Проектите, засегнати от тези решения могат да бъдат намерени в [работната програма](https://www.ifrs.org/content/ifrs/home/projects/work-plan.html). Окончателните решения на Съвета по международни счетоводни стандарти относно МСФО стандарти (IFRS® Standards), Изменения и Разяснения (IFRIC® Interpretations) се подлагат на официално гласуване, съгласно предвиденото в *Ръководството по регламентираната процедура* на Фондация МСФО (IFRS Foundation).

IASB проведе заседание на [25 януари 2022](https://www.ifrs.org/content/ifrs/home/news-and-events/calendar/2022/january/international-accounting-standards-board.html) г.

**Съдържание**

**Общ преглед на работната програма**

* [Актуална информация във връзка с работната програма на IASB (Документ по програмата 8)](https://www.ifrs.org/news-and-events/updates/iasb/2022/iasb-update-january-2022/#1)
* [Подход за придаване на приоритет на въпроси, произтичащи от прегледите след въвеждане (Документ по програмата 8A)](https://www.ifrs.org/news-and-events/updates/iasb/2022/iasb-update-january-2022/#2)

**Изследователска работа и изготвяне и въвеждане на стандарти**

* [Основни финансови отчети (Документ по програмата 21)](https://www.ifrs.org/news-and-events/updates/iasb/2022/iasb-update-january-2022/#3)
* [Бизнес комбинации под общ контрол (Документ по програмата 23)](https://www.ifrs.org/news-and-events/updates/iasb/2022/iasb-update-january-2022/#4)

**Поддържане и последователно прилагане**

* [Поддържане и последователно прилагане (Документ по програмата 12)](https://www.ifrs.org/news-and-events/updates/iasb/2022/iasb-update-january-2022/#5)
* [Отсъствие на възможност за размяна (МСС 21): обобщение на обратната информация (Документ по програмата 12A)](https://www.ifrs.org/news-and-events/updates/iasb/2022/iasb-update-january-2022/#6)
* Актуална информация от Комитета по разясненията на МСФО ([IFRIC) (Документ по програмата 12Б)](https://www.ifrs.org/news-and-events/updates/iasb/2022/iasb-update-january-2022/#7)

**Таксономия**

* [Актуална информация във връзка с МСФО таксономията—първоначално прилагане на МСФО 17 и МСФО 9―сравнителна информация (устно предоставена актуална информация)](https://www.ifrs.org/news-and-events/updates/iasb/2022/iasb-update-january-2022/" \l "8)

**Общ преглед на работната програма**

**Актуална информация във връзка с работната програма на IASB (Документ по програмата 8)**

На 25 януари 2022 г. IASB проведе заседание, за да:

* бъде запознат с актуална информация във връзка с работната си програма; и
* обсъди подхода си за придаване на приоритет на въпроси, произтичащи от прегледите след въвеждане.

***Актуална информация във връзка с работната програма на IASB* (Документ по програмата 8)**

IASB бе запознат с актуална информация във връзка с [работната си програма](https://www.ifrs.org/content/ifrs/home/projects/work-plan.html). Актуалната информация съдържаше планове IASB:

1. да обсъди плана във връзка с проекта си относно коментара на ръководството през второто тримесечие на 2022 г., след като вече е обсъдил обратната информация по Проекта за обсъждане*Коментар на ръководството*. При обсъждане на този план IASB ще вземе под внимание последствията от решението на попечителите на Фондация МСФО за създаване на Съвет по международни стандарти за устойчиво развитие и ще разгледа препоръката на заинтересованите страни работата на двата съвета да бъде взаимосвързана и да се осъществява в дух на сътрудничество.
2. да обсъди аспекти от проекта си относно репутацията и обезценката през първата половина на 2022 г., давайки приоритет на:
3. пакета изисквания за оповестяване относно бизнес комбинациите, описани в Документа за обсъждане *Бизнес комбинации—оповестяване, репутация и обезценка*; и
4. анализа на специфични аспекти на обратната информация във връзка с последващото счетоводно отчитане на репутацията.

От IASB не бе поискано да взема каквито и да е решения.

**Подход за придаване на приоритет на въпроси, произтичащи от прегледите след въвеждане (Документ по програмата 8A)**

IASB обсъди подхода си за придаване на приоритет и отговор на въпросите, идентифицирани при провеждане на прегледите след въвеждане.

Единадесет от дванадесетте членове на IASB изразиха съгласие с този подход.

***Следващ етап***

IASB очаква да бъде запознат със следващата актуална информация във връзка с работната си програма до май 2022 г.

**Изследователска работа и изготвяне и въвеждане на стандарти**

**Основни финансови отчети (Документ по програмата 21)**

На 25 януари 2022 г. IASB проведе заседание, за да разисква повторно някои от предложенията в Проекта за обсъждане *Общо представяне и оповестяване,* отнасящи се до:

* оценки на ръководството за резултатите от дейността—оповестяване—полезност и равнения (Документ по програмата 21A); и
* оценки на ръководството за резултатите от дейността —оповестяване на данъци и неконтролиращи участия (Документ по програмата 21Б).

***Оценки на ръководството за резултатите от дейността—оповестяване—полезност и равнения* (Документ по програмата 21A)**

IASB реши в порядък на работна хипотеза:

1. да потвърди предложеното изискване предприятието да оповестява защо дадена оценка на ръководството за резултатите от дейността комуникира виждането на ръководството за резултатите от дейността, при условие че бъдат направени някои редакционни изменения, свързани с термините „защо“ и „как“, включително поясняване на:
   1. как се изчислява дадената оценка на ръководството за резултатите от дейността; и
   2. как оценката осигурява полезна информация относно резултатите от дейността на предприятието.

Всичките дванадесет членове на IASB изразиха съгласие с това решение.

1. да потвърди предложеното изискване предприятието да оповестява равнение между дадената оценка на ръководството за резултатите от дейността и най-пряко съпоставимия междинен сбор или сбор, посочен в счетоводните МСФО стандарти. Всичките дванадесет членове на IASB изразиха съгласие с това решение.
2. да предостави допълнителни насоки за прилагане, които да подкрепят предложеното в точка (a) изискване. Насоките ще поясняват, когато това би било необходимо, за да могат потребителите на финансовите отчети да разберат защо дадената оценка на ръководството за резултатите от дейността комуникира вижданията на ръководството за резултатите от дейността, че поясненията, описани в точки (a)(i) и (a)(ii) се отнасят до отделните равнявани позиции. Всичките дванадесет членове на IASB изразиха съгласие с това решение.
3. да изисква предприятието да оповестява, за всяка равнявана позиция, сумата или сумите, отнасящи се до всяка позиция или позиции на отделен ред в отчета или отчетите за финансовите резултати от дейността. Единадесет от дванадесетте членове на IASB изразиха съгласие с това решение.

***Оценки на ръководството за резултатите от дейността —оповестяване на данъци и неконтролиращи участия* (Документ по програмата 21Б)**

IASB обсъди обратната информация във връзка с предложението в Проекта за обсъждане да изисква предприятието да оповестява ефекта от данъци и неконтролиращи участия по отношение на отделните позиции при равняване между дадена оценка на ръководството за резултатите от дейността и най-пряко съпоставимия междинен сбор или сбор, посочен в счетоводните МСФО стандарти. IASB не взе никакви решения. Съветът поиска допълнителна информация относно предприятия, които вече оповестяват данъчния ефект от такива равнявани позиции; в частност, как те изчисляват данъчния ефект.

***Следващ етап***

На бъдещи свои заседания IASB ще продължи с повторните разисквания на предложенията по проекта.

**Бизнес комбинации под общ контрол (Документ по програмата 23)**

На 25 януари 2022 г. IASB проведе заседание, за да завърши дискусиите си на обратната информация по останалите теми от Документа за обсъждане *Бизнес комбинации под общ контрол*. IASB обсъди обратната информация относно това как предприятието следва да прилага метода на придобиване и метода на отчетната стойност по отношение на бизнес комбинации под общ контрол и свързаните с това оповестявания, които следва да бъдат изисквани от предприятието. От IASB не бе поискано да взема каквито и да е решения във връзка с тази обратна информация.

IASB обсъди също така и план за разискване на предложенията, базирани на предварителните виждания в Документа за обсъждане.

***Следващ етап***

IASB ще пристъпи към разискване на предложенията на бъдещо свое заседание.

**Поддържане и последователно прилагане**

**Поддържане и последователно прилагане (Документ по програмата 12)**

На 25 януари 2022 г. IASB проведе заседание, за да обсъди проекта във връзка с отсъствието на възможност за размяна и да разгледа въпросите, обсъждани на заседанието през ноември 2021 г. на Комитета по разясненията на МСФО („Комитетът“).

**Отсъствие на възможност за размяна (МСС 21): обобщение на обратната информация (Документ по програмата 12A)**

През април 2021 г. IASB публикува Проект за обсъждане *Отсъствие на възможност за размяна*, в който се предлагат изменения в МСС 21 *Ефекти от промени в обменните курсове*. Периодът за предоставяне на коментари приключи през септември 2021 г. На заседанието си през януари 2022 г. IASB обсъди обобщение на обратната информация по Проекта за обсъждане.

От IASB не бе поискано да взема каквито и да е решения.

***Следващ етап***

На бъдещо свое заседание IASB ще разгледа насоката на развитие на проекта.

**Актуална информация от Комитета по разясненията на МСФО (IFRIC) (Документ по програмата 12Б)**

IASB бе запознат с актуална информация от проведеното през ноември 2021 г. заседание на Комитета по разясненията на МСФО. Подробности за това заседание са публикувани в бюлетина с актуална информация от Комитета по разясненията на МСФО за м. ноември 2021 г.

От IASB не бе поискано да взема каквито и да е решения.

**Таксономия**

[**Актуална информация във връзка с МСФО таксономията—****първоначално прилагане на МСФО 17 и МСФО 9―сравнителна информация (устно предоставена актуална информация)**](https://www.ifrs.org/news-and-events/updates/iasb/2022/iasb-update-january-2022/#8)

На 25 януари 2022 г. IASB проведе заседание, за да бъде запознат с актуална информация във връзка с обратната информация по предложената актуализация на МСФО таксономията, произтичаща от документа *Първоначално прилагане на МСФО 17 и МСФО 9―сравнителна информация*, с който се изменя МСФО 17, издаден през декември 2021. IASB бе запознат също така и с актуална информация относно следващите стъпки, които ще бъдат предприети при финализиране актуализацията на МСФО таксономията.

От IASB не бе поискано да взема каквито и да е решения.

***Следващ етап***

IASB ще пристъпи към процедурата по гласуване и очаква да издаде МСФО таксономия 2021 г.—Актуализация 3 *Първоначално прилагане на МСФО 17 и МСФО 9―сравнителна информация* през март 2022 г.